Document ID: 32011D0212

KOMISJONI OTSUS,
4. aprill 2011,
millega muudetakse otsust 2009/996/EL ühenduse rahalise toetuse kohta, mida antakse 2009. aastal Saksamaal, Hispaanias, Itaalias, Maltal, Madalmaades, Portugalis ja Sloveenias taimedele või taimsetele saadustele kahjulike organismide vastu võitlemiseks tehtud kulutuste katmiseks
(teatavaks tehtud numbri K(2011) 2126 all)
(Ainult hispaania-, hollandi-, itaalia-, malta-, portugali-, saksa- ja sloveenikeelne tekst on autentsed)
(2011/212/EL)
EUROOPA KOMISJON
võttes arvesse Euroopa Liidu toimimise lepingut,
võttes arvesse nõukogu 8. mai 2000. aasta direktiivi 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta, (1) eriti selle artikli 23 lõiget 5,
ning arvestades järgmist:
(1)
Vastavalt direktiivile 2000/29/EÜ võib liikmesriikidele anda liidu rahalist toetust nende kulutuste katmiseks, mis on otseselt seotud kolmandatest riikidest või teistelt liidu aladelt sisse toodud kahjulike organismide likvideerimiseks või, kui see ei ole võimalik, nende leviku piiramiseks võetud või kavandatud vajalike meetmetega.
(2)
Vastavalt direktiivi 2000/29/EÜ artikli 23 lõikele 5 katab taimetervise kontrollimiseks eraldatav liidu rahaline toetus teatavatel tingimustel kuni 50 % kulutustest, mis on otseselt seotud kõnealuse direktiivi artikli 23 lõikes 2 osutatud vajalike meetmetega, ning kuni 25 % kulutustest seoses kõnealuse direktiivi artikli 23 lõike 3 teises lõigus osutatud kaotatud sissetuleku kompenseerimisega.
(3)
2009. aastal eraldas liit Saksamaa, Hispaania, Itaalia, Malta, Madalmaade, Portugali ja Sloveenia tehtud kulutuste katmiseks rahalist toetust kokku 14 049 023 eurot vastavalt komisjoni 17. detsembri 2009. aasta otsusele 2009/996/EL ühenduse rahalise toetuse kohta, mida antakse 2009. aastal Saksamaal, Hispaanias, Itaalias, Maltal, Madalmaades, Portugalis ja Sloveenias taimedele või taimsetele saadustele kahjulike organismide vastu võitlemiseks tehtud kulutuste katmiseks (2).
(4)
Hispaania ja Itaalia said otsuse 2009/996/EL lisa III jaotise kohaselt liidu rahalist toetust hävinud puude asendamiseks. Kahjuliku organismi Bursaphelenchus xylophilus tõttu hävinud okaspuude asendamiseks 2009. aastal Hispaaniale eraldatud toetus oli 289 144 eurot. Itaalia sai toetust 14 525 eurot, et asendada Lombardias 2008. aastal erinevatesse liikidesse kuuluvad puud, mis olid Gussago vallas hävinud kahjuliku organismi Anoplophora chinensis tõttu ning Corbetta vallas kahjuliku organismi Anoplophora glabripennis tõttu.
(5)
Hispaania ja Itaalia kulutused olid otseselt seotud asjaomaste kahjulike organismidega saastatud konkreetsete puude edaspidise kasutamiskeeluga vastavalt direktiivi 2000/29/EÜ artikli 23 lõike 2 punktile c. Kõnealused kulutused ei ole seotud sama direktiivi artikli 23 lõike 3 esimese lõigu teises taandes ja teises lõigus osutatud kaotatud sissetuleku kompenseerimisega.
(6)
Seega peaks vastavalt direktiivi 2000/29/EÜ artikli 23 lõike 5 teisele lõigule liidu rahaline toetus katma kuni 50 % asjaomastest kulutustest ning mitte piirduma 25 %-ga, nagu sätestati ekslikult otsuses 2009/996/EL. Järelikult tuleks Hispaania ja Itaalia esitatud asjaomastele programmidele eraldada täiendavalt rahalist toetust vastavalt 289 145 eurot ja 14 525 eurot ning liidu 2009. aasta toetuse kogusummat suurendada 14 352 693 euroni.
(7)
Seepärast tuleks otsust 2009/996/EL vastavalt muuta.
(8)
Käesoleva otsusega ettenähtud meetmed on kooskõlas taimetervise alalise komitee arvamusega,
ON VASTU VÕTNUD KÄEOLEVA OTSUSE:
Artikkel 1
Otsust 2009/996/EL muudetakse järgmiselt:
1)
artikli 2 lõige 1 asendatakse järgmisega:
„1. Artiklis 1 osutatud rahalise toetuse kogusumma on 14 352 693 eurot.”;
2)
lisa I jaotises asendatakse kolmas, neljas ja viies rida järgmiselt:
„Hispaania
Bursaphelenchus xylophilus
Okaspuud
2008 ja 2009
1 ja 2
3 386 573
1 693 286
Itaalia, Lombardia
(Gussago vald)
Anoplophora chinensis
Mitmesugused puuliigid
2008 ja osa aastast 2009 (kuni 30. aprillini)
1 ja 2
302 683
151 341
Itaalia, Lombardia
(Corbetta vald)
Anoplophora glabripennis
Mitmesugused puuliigid
2007 ja 2008
1 ja 2
302 683
103 221”
3)
lisa III jaotis jäetakse välja;
4)
lisa lõpus asendatakse sõnad „Ühenduse rahaline toetus kokku (eurodes): 14 049 023” sõnadega „Ühenduse rahaline toetus kokku (eurodes): 14 352 693”.
Artikkel 2
Käesolev otsus on adresseeritud Saksamaa Liitvabariigile, Hispaania Kuningriigile, Itaalia Vabariigile, Malta Vabariigile, Madalmaade Kuningriigile, Portugali Vabariigile ja Sloveenia Vabariigile.
Brüssel, 4. aprill 2011

Labels: 4
2
16
6
18
15